**Výzva na predkladanie žiadostí o poskytnutie prostriedkov mechanizmu na podporu obnovy a odolnosti**

|  |  |
| --- | --- |
| **Kód výzvy:** | **03I03-29-V03** |
| **Názov výzvy:** | **Nové trasy v systéme nesprevádzaná kontinentálna kombinovaná doprava** |
| **Komponent:** | **3** - **Udržateľná doprava** |
| **Reforma/investícia:** | **Investícia 3 - Rozvoj intermodálnej nákladnej dopravy** |
| **Právny predpis, na základe ktorého sa prostriedky mechanizmu poskytujú:** | **Zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov** |
| **Cieľ výzvy:** | **Zvýšiť objem prepraveného tovaru v ekologickej intermodálnej doprave,**  **čím sa znížia emisie CO2 v doprave a zlepší kvalita ovzdušia** |
| **Schéma pomoci:** | **SA.64465 (2021/N) Schéma štátnej pomoci na podporu rozvoja**  **kombinovanej dopravy**  [**https://www.antimon.gov.sk/sa64465/?csrt=8692253470984271052**](https://www.antimon.gov.sk/sa64465/?csrt=8692253470984271052)  **SA.109419 (2023/N) Schéma štátnej pomoci na podporu rozvoja kombinovanej dopravy z prostriedkov Plánu obnovy a odolnosti Slovenskej republiky v znení dodatku č. 1**  [**https://www.antimon.gov.sk/sa109419/?csrt=17355875597412375844&undefined=undefined**](https://www.antimon.gov.sk/sa109419/?csrt=17355875597412375844&undefined=undefined) |
| **Účel výzvy:** | **Podporiť zavedenie novej trasy v nesprevádzanej kontinentálnej doprave** |

|  |  |
| --- | --- |
| 1. **FORMÁLNE NÁLEŽITOSTI** | |
| **Identifikačné údaje a kontaktné údaje vykonávateľa** | |
| Názov vykonávateľa: | **Ministerstvo dopravy Slovenskej republiky**  Sekcia stratégie a plánovania |
| Adresa vykonávateľa: | **Námestie slobody 6, 810 05 Bratislava** |
| Kontaktné údaje vykonávateľa: | Webová adresa: www.mindop.sk  E-mailová adresa: intermodal@mindop.sk  Telefonický kontakt: +421 2 / 594 94 511 |
| **Trvanie výzvy** | |
| Vyhlásenie výzvy: | 27. 2. 2025 |
| Uzavretie výzvy: | 25. 4. 2025 |
| **Indikatívna výška prostriedkov mechanizmu určených na výzvu (alokácia)** | |
| **9 000 000, 00 Eur bez DPH** | |
| **Miesto a spôsob podania žiadosti o poskytnutie prostriedkov mechanizmu** | |
| Žiadateľ vypracuje Žiadosť o poskytnutie prostriedkov mechanizmu (ďalej len „ŽoPPM“) prostredníctvom Informačného a monitorovacieho systému plánu obnovy (ďalej len „ISPO“), ktorý je registrovaným žiadateľom dostupný na webovom odkaze <https://ispo.planobnovy.sk/app/vyzvy>.  Nevyhnutnou podmienkou predloženia ŽoPPM je registrácia žiadateľa v systéme ISPO. Postup registrácie je uvedený na webovom sídle <https://ispo.planobnovy.sk/app/vyzvy> v časti „Registrácia“.  Upozorňujeme žiadateľov, že registrácia žiadateľov v systéme ISPO je bez časového obmedzenia a nenahrádza samotné podanie ŽoPPM.  Po zaregistrovaní žiadateľa v ISPO je možné pristúpiť k vyplneniu formulára ŽoPPM a nahratiu všetkých povinných príloh ku konkrétnej zverejnenej výzve[[1]](#footnote-2) priamo v systéme ISPO, ktorý žiadateľa prevedie jednotlivými krokmi.  Následne žiadateľ:   1. **predloží** vykonávateľovi **vyplnený formulár ŽoPPM a všetky povinné prílohy ŽoPPM,** prípadne ďalšie dokumenty preukazujúce splnenie podmienok poskytnutia prostriedkov mechanizmu **prostredníctvom ISPO** (<https://ispo.planobnovy.sk/app/vyzvy>) tak, že zaeviduje, potvrdí „odkliknutím“ vyplnený formulár ŽoPPM vrátane všetkých príloh v ISPO[[2]](#footnote-3) a **zároveň** 2. **doručí „sumár ŽoPPM“ vygenerovaný v ISPO bez príloh** vykonávateľovi podpísaný kvalifikovaným elektronickým podpisom **v elektronickej forme** *(ako prílohu k elektronickému podaniu prostredníctvom elektronickej schránky vykonávateľa zriadenej v rámci Ústredného portálu verejnej správy* [*www.slovensko.sk*](http://www.slovensko.sk) *cez službu „všeobecná agenda“)* do **5 pracovných dní** od vygenerovania sumáru v ISPO.   Upozorňujeme žiadateľov, že **za doručené ŽoPPM sa budú považovať** len tie žiadosti, ktoré boli odoslané v systéme ISPO a zároveň bol doručený „sumár ŽoPPM“ elektronicky prostredníctvom portálu [www.slovensko.sk](http://www.slovensko.sk) cez službu „všeobecná agenda“ vykonávateľovi v stanovenom termíne uzavretia výzvy.  ŽoPMM, ktorá bude odoslaná len v systéme ISPO a „sumár ŽoPPM“ nebude doručený vykonávateľovi aj v elektronickej podobe do dátumu uzavretia výzvy prostredníctvom portálu [www.slovensko.sk](http://www.slovensko.sk) cez službu „všeobecná agenda“, sa **nebude považovať za podanú** a nebude zaradená do procesu posudzovania ŽoPPM. Sumár **ŽoPPM** musí byť podpísaný elektronickým podpisom prislúchajúcim štatutárnemu orgánu žiadateľa alebo členovi štatutárneho orgánu žiadateľa, prípadne splnomocneného zástupcu štatutárneho orgánu žiadateľa alebo člena štatutárneho orgánu žiadateľa.  Z technických dôvodov je možné používať len štandardné formáty dokumentov (.doc, .xls a .pdf. a pod.). Nie je možné používať kompresné formáty (.zip, .rar a pod.). Povinnosť predkladania príloh vo forme elektronických dokumentov sa vzťahuje k dokumentom v rozsahu maximálne 50 MB). Dokumenty prekračujúce rozsah 50 MB alebo tie dokumenty, ktoré nie sú dostupné v elektronickej podobe, je žiadateľ povinný predložiť v listinnej podobe v lehote 5 pracovných dní od odoslania elektronického podania.  V prípade, že listinné prílohy nebudú doručené do 10 pracovných dní odo dňa odoslania elektronickej ŽoPPM, bude ŽoPPM považovaná za neúplnú, a žiadateľ bude vyzvaný na jej doplnenie. K dokumentom žiadateľ priloží písomný prípis, v ktorom uvedie, že dokumenty dokladá k elektronickej ŽoPPM.  **Dátum doručenia ŽoPPM**  Žiadateľ môže doručiť ŽoPPM kedykoľvek od vyhlásenia výzvy až do uzavretia výzvy.  Rozhodujúcim dátumom na splnenie včasného doručenia ŽoPPM je dátum doručenia „sumáru ŽoPPM“ do elektronickej schránky vykonávateľa na ÚPVS, pričom za deň doručenia elektronickej ŽoPPM považuje deň, kedy došlo k vygenerovaniu oznámenia o jej doručení vykonávateľovi.  Elektronická ŽoPPM, ktorej prílohy budú doručované listinne, sa považuje za doručenú dňom doručenia elektronickej ŽoPPM do elektronickej schránky a doručením listinných príloh. | |
| **Iné formálne náležitosti** | |
|  | |

|  |
| --- |
| 1. **PODMIENKY POSKYTNUTIA PROSTRIEDKOV MECHANIZMU** |
| **Oprávnenosť projektu**  Oprávnenými projektami na poskytnutie prostriedkov mechanizmu sú projekty, ktoré zavádzajú nové trasy v nesprevádzanej kontinentálnej kombinovanej doprave v rámci Slovenskej republiky, medzi Slovenskou republikou a inými členskými štátmi a/alebo tretími krajinami Európy a medzi Slovenskou republikou a Áziou.  Prostriedky mechanizmu môžu byť poskytnuté aj na projekty zamerané na navýšenie frekvencie služieb v už existujúcej dopravnej trasy (napr. na existujúcej dopravnej trase už premávajú dva vlaky týždenne v oboch smeroch, ale prevádzkovateľovi existujúcej dopravnej trasy sa podarí presvedčiť ďalších zákazníkov, aby využívali túto existujúcu dopravnú trasu, a prepravovaný tovar presunie na železnicu, čím sa zavedie tretí vlak týždenne v oboch smeroch).  Pričom pod navýšením frekvencie služieb sa rozumie preukázateľné zvýšenie frekvencie vlakov a objemu prepravovaného tovaru na existujúcej dopravnej trase.  Pri týchto projektoch sa prostriedky mechanizmu poskytnú len na navýšený objem tovaru a počet vlakov, pričom porovnávacím parametrom budú údaje za rok 2022.    Pri týchto projektoch sa očakáva, že dôjde k skutočnému a trvalému presunu nákladnej prepravy z cesty na iný druh ekologickejšej dopravy tak, aby počiatočné a koncové cestné úseky prepravnej trasy boli čo najkratšie, čím sa prispeje k zníženiu environmentálnej záťaže.  Nové trasy v systéme nesprevádzaná kontinentálna kombinovaná doprava musia :  - začínať alebo končiť na území SR, alebo  - začínať aj končiť na území SR,  pričom zmena druhu dopravy musí byť na území SR. Na tranzitné prepravy sa táto pomoc neposkytuje.  Projekt bude udržateľný aj po skončení poskytovania prostriedkov mechanizmu, tzn. aj počas doby udržateľnosti projektu, ktorá je stanovená na 3 roky a nebude viesť k deformácii hospodárskej súťaže na príslušných trhoch, najmä medzi jednotlivými druhmi dopravy v takom rozsahu, aký poškodzuje spoločný záujem. **Prostriedky mechanizmu na projekt možno poskytnúť maximálne do 31.03.2026.**  Za účelom pravidelného získavania informácií o implementácií projektu je žiadateľ povinný vykonávateľovi predkladať v stanovených termínoch podľa článku 4, odsek 4.1.2 Zmluvy o poskytnutí prostriedkov mechanizmu na podporu obnovy a odolnosti monitorovacie správy, ktoré okrem iného budú obsahovať aj celkové dopravné výkony na novozavedenej trase. Ak žiadateľ nedosiahne za sledované obdobie ukazovatele stanovené v projekte, bude musieť poskytnutú pomoc čiastočne alebo celkom vrátiť. Za každé začaté 1% nesplnenia stanovených ukazovateľov v projekte bude žiadateľ (budúci prijímateľ) povinný vrátiť 1% prostriedkov mechanizmu. Sledovaným obdobím sa rozumie jeden kalendárny rok.  Žiadateľ musí predložiť životaschopný a dlhodobo rentabilný projekt využitia investície vrátane dôkazu, že by sa investícia bez poskytnutej podpory neuskutočnila. Projekt musí mať za cieľ úplne alebo v podstatnej miere presunúť prepravu tovaru z ciest na iný druh ekologickejšej dopravy a musí preukázať, že jeho realizáciou nedôjde k výraznému ovplyvneniu jestvujúcich prepráv v kontinentálnej kombinovanej doprave. V rámci podnikateľského plánu projektu žiadateľ opíše spôsob zavedenia novej trasy v nesprevádzanej kontinentálnej kombinovanej doprave s detailným rozpisom jednotlivých výdavkových položiek, vrátane predloženia rozpočtu projektu, rozpisu ekonomických aspektov projektu (životaschopnosť projektu, využitie kapacít, a pod.) a výpočtu úspory externých nákladov. V projekte žiadateľ opíše celú trasu, t. j. vrátane zvozu a rozvozu cestnou a železničnou nákladnou dopravou, ak sa uskutoční. Na každú novú trasu musí byť vypracovaný samostatný projekt. Prevádzka novej trasy musí dosiahnuť ekonomickú životaschopnosť a samostatnosť najneskôr do 3 rokov od poskytnutia prostriedkov mechanizmu.  V rámci bodového hodnotenia projektu musí posudzovaný projekt dosiahnuť minimálne 60 bodov podľa kritérií uvedených v časti C.  **Forma preukázania a spôsob posúdenia:** ŽoPPM, časť. III. Opis projektu, rozpočet projektu (vzor formulára v prílohe ŽoPPM), vstupné údaje pre výpočet úspor externalít (vzor formulára v prílohe ŽoPPM) počas implementácie projektu. |
| 1. **Podmienka oprávnenosti žiadateľa** |
| Oprávnenými žiadateľmi v rámci výzvy sú subjekty pôsobiace v odvetví nákladnej dopravy, ktoré organizujú celý dopravný reťazec, ako:   * prevádzkovatelia intermodálnej nákladnej dopravy, * zasielatelia.   Všetci oprávnení žiadatelia musia mať sídlo na území Slovenskej republiky a musia byť zapísaní v registri partnerov verejného sektora.  Žiadateľ môže predložiť v rámci výzvy viac ako jeden projekt. |
| **Spôsob preukázania podmienky zo strany žiadateľa:** |
| ŽoPPM, časť I. Identifikačné údaje žiadateľa a ŽoPPM, časť III. Opis projektu, príloha P5 - čestné vyhlásenie o registri partnerov verejného sektora. |
| **Spôsob overenia podmienky zo strany vykonávateľa:** |
| Kontrola predložených dokladov a obchodného registra žiadateľa. |
| 1. **Podmienka doručenia žiadosti včas a v stanovenej forme** |
| Žiadateľ je povinný doručiť žiadosť **včas** a v **stanovenej forme.**   * Žiadosť je doručená **včas**, ak sú splnené nasledovné podmienky: Žiadateľ môže doručiť ŽoPPM kedykoľvek od vyhlásenia výzvy až do uzavretia výzvy, t.j. od **27.02.2025 do 25.04.2025**. * Rozhodujúcim dátumom na splnenie včasného doručenia ŽoPPM je dátum doručenia „sumáru ŽoPPM“ do elektronickej schránky vykonávateľa na ÚPVS, pričom za deň doručenia elektronickej ŽoPPM považuje deň, kedy došlo k vygenerovaniu oznámenia o jej doručení vykonávateľovi. * Elektronická ŽoPPM, ktorej prílohy budú doručované listinne, sa považuje za doručenú dňom doručenia elektronickej ŽoPPM do elektronickej schránky a doručením listinných príloh. * ŽoPPM je doručená v **stanovenej forme**, ak je podaná na základe výzvy, spôsobom a za podmienok určených vo výzve a sú splnené nasledovné podmienky:   Základnou požiadavkou vyjadrujúcou záujem žiadateľa o poskytnutie prostriedkov mechanizmu je predloženie vyplnenej ŽoPPM, vrátane všetkých povinných príloh.  **2.1. Povinné prílohy ŽoPPM**  a) tabuľkové prílohy k opisu projektu,  b) formulár s údajmi potrebnými na vyžiadanie výpisu z registra trestov alebo Výpis z registra trestov  žiadateľa alebo k osobe štatutárneho orgánu alebo člena štatutárneho orgánu žiadateľa,  c) súhrnné čestné vyhlásenie žiadateľa o tom, že:   * organizácia nie je podnik, voči ktorému sa uplatňuje vrátenie štátnej pomoci na základe predchádzajúceho rozhodnutia Európskej komisie, v ktorom bola táto štátna pomoc označená za neoprávnenú a nezlučiteľnú s vnútorným trhom. * organizácia je zapísaná v registri partnerov verejného sektora podľa Zákona č. 315/2016 Z. z. v znení neskorších predpisov. * súhlasí so spracovaním osobných údajov podľa Zákona č. 18/2018 Z. z. v znení neskorších predpisov. * organizácia nežiada o prostriedky mechanizmu na účel, na ktorý sú mu poskytované prostriedky z iných zdrojov EÚ alebo iných nástrojov pomoci poskytnutej SR zo zahraničia alebo z iných verejných zdrojov, ktoré by predstavovalo dvojité financovanie. * organizácia má usporiadané finančné vzťahy so štátnym rozpočtom za predchádzajúci rozpočtový rok, nemá nedoplatky na daniach, s výnimkou daní, ktorých správcom je obec, nemá nedoplatky na poistnom na verejné zdravotné poistenie, nemá nedoplatky na poistnom na sociálne poistenie a/alebo na príspevkoch na starobné dôchodkové sporenie. * organizácia nie je podnik v ťažkostiach podľa Oznámenia EK č. 2014/C 249/01 o Usmernení o štátnej pomoci na záchranu a reštrukturalizáciu nefinančných podnikov v ťažkostiach a podľa Nariadenia (EÚ) č.651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy o fungovaní EÚ.   **2.2. Projekt**  Projekt obsahuje najmä:  - názov projektu  - krátky opis projektu  - základné indikátory projektu (podľa vzoru, tabuľková príloha č.1)  - účel projektu a skutočnosti odôvodňujúce jeho realizáciu  - frekvencia novej alebo navýšenej trasy (počet spojení za týždeň)  - popis celej dopravnej trasy intermodálnej linky vrátane cestných zvozov a rozvozov (v km)  - dĺžka trasy železnicou v SR a celková dĺžka (podľa platného DIUM)  - opis obsluhovaného územia (atrakčný obvod počiatočného/koncového bodu) v SR  - opis obsluhovaného územia (atrakčný obvod počiatočného/koncového bodu) v zahraničí (ak je)  - ukazovatele trasy na území SR (podľa vzoru, tabuľková príloha č. 2)  - podnikateľský plán projektu  - časový harmonogram projektu  - rozpočet oprávnených nákladov projektu s komentárom (podľa vzoru, tabuľková príloha č. 3)  - prehľad celkových príjmov a výdavkov (podľa vzoru, tabuľková príloha č. 4), ktorým sa preukazuje kritérium nevyhnutnosti  - prehľad výkonov železničnej dopravy pred realizáciou projektu, počas doby podpory a počas doby udržateľnosti projektu (podľa vzoru, tabuľková príloha č. 5)  - prehľad výkonov cestnej dopravy počas doby podpory a počas doby udržateľnosti projektu (podľa vzoru, tabuľková príloha č. 6)  - iné podstatné informácie |
| **Spôsob preukázania podmienky zo strany žiadateľa** |
| Žiadateľ predloží vyplnenú ŽoPPM v čas a forme, vrátane všetkých povinných príloh. |
| **Spôsob overenia podmienky zo strany vykonávateľa** |
| Vykonávateľ overí dátum, formu a povinné prílohy predloženej ŽoPPM. |
| 1. **Podmienka bezúhonnosti žiadateľa** |
| Prostriedky mechanizmu nemôže vykonávateľ poskytnúť osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody. Prostriedky mechanizmu nemožno poskytnúť ani právnickej osobe, ktorej štatutárny orgán alebo člen štatutárneho orgánu, riadiaceho orgánu alebo dozorného orgánu bol právoplatne odsúdený za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.  Žiadateľ, štatutárny orgán žiadateľa ani žiadny jeho člen, prokurista/-i žiadateľa, partner, štatutárny orgán partnera ani žiadny jeho člen, prokurista/-i partnera ani iná osoba konajúca v mene žiadateľa alebo partnera nemôžu byť v čase podania žiadosti ani počas trvania zmluvného vzťahu právoplatne odsúdení za niektorý z nasledujúcich trestných činov: trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody. |
| **Spôsob preukázania podmienky zo strany žiadateľa** |
| ŽoPPM, výpis z registra trestov žiadateľa alebo príloha P3 - formulár s údajmi potrebnými na vyžiadanie výpisu z registra trestov. V prípade, že štatutárny orgán žiadateľa je cudzinec, je povinný predložiť obdobný doklad.  *Pozn.: V prípade, že žiadateľ nedoloží výpis z registra trestov, bude žiadateľ povinný predložiť formulár s údajmi potrebnými na vyžiadanie výpisu z registra trestov, tento výpis bude vyžiadaný vykonávateľom z informačného systému verejnej správy, na základe údajov poskytnutých v prílohe P3 podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).* |
| **Spôsob overenia podmienky zo strany vykonávateľa** |
| Kontrola výpisu z registra trestov alebo formulára (príloha P3 k ŽoPPM) s údajmi potrebnými na vyžiadanie výpisu z registra trestov. |
| 1. **Podmienka, že žiadateľ nie je evidovaný v EDES** |
| Podmienka poskytnutia prostriedkov mechanizmu je, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 nariadenia č. 2018/1046). |
| **Spôsob preukázania podmienky zo strany žiadateľa** |
| Na preukázanie splnenia tejto podmienky poskytnutia prostriedkov mechanizmu vykonávateľ vyžaduje čestné vyhlásenie žiadateľa. |
| **Spôsob overenia podmienky zo strany vykonávateľa** |
| Vykonávateľ je oprávnený skontrolovať plnenie tejto podmienky poskytnutia prostriedkov mechanizmu prostredníctvom. <https://ec.europa.eu/budget/edes/index_en.cfm> / kedykoľvek počas konania o ŽoPPM. |
| 1. **Podmienky týkajúce sa štátnej pomoci** |
| **Realizovateľnosť projektu v oprávnenom období POO**  Projekt musí byť podľa harmonogramu reálne a vecne realizovaný v období najskôr odo dňa podania ŽoPPM do najneskôr 31.3.2026.  V zmysle testu štátnej pomoci ide o hospodársku činnosť. Prostriedky mechanizmu predstavujú štátnu pomoc poskytovanú v súlade s pravidlami EÚ a SR pre štátnu pomoc a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) a sú poskytované v súlade so Schémou štátnej pomoci na podporu rozvoja kombinovanej dopravy z prostriedkov Plánu obnovy a odolnosti Slovenskej republiky SA.64465 (2021/N) v znení dodatku č. 1 - SA.109419 (2023/N).  **Dvojité financovanie**  Prostriedky mechanizmu nie je možné poskytnúť prijímateľovi a/alebo partnerovi, ktorý prijíma dotáciu, príspevok, grant alebo inú formu pomoci na financovanie tých istých výdavkov a ktorá by predstavovala dvojité financovanie. Prostriedky mechanizmu nie je možné poskytnúť prijímateľovi a/alebo partnerovi, ktorý prijíma dotáciu, príspevok, grant alebo inú formu pomoci na financovanie tých istých výdavkov a ktorá by predstavovala dvojité financovanie.  Dvojitým financovaním sa rozumie aj situácia, ak sa k výsledku daného opatrenia alebo jeho časti (projekt) dospeje nielen použitím prostriedkov mechanizmu, ale aj využitím iných zdrojov z rozpočtu EÚ, pričom takéto použitie nebolo vopred indikované EK v rámci Plánu obnovy a zohľadnené v nákladovom ohodnotení príslušnej investície alebo reformy. Zároveň sa za dvojité financovanie môže považovať aj situácia, ak výsledok danej operácie (bez ohľadu na spôsob preukazovania zrealizovania opatrenia) je vykazovaný EK v rámci rôznych nástrojov podpory.  Žiadateľ musí preukázať, že nežiada o prostriedky mechanizmu na účel, na ktorý sú mu poskytované prostriedky z iných zdrojov EÚ alebo iných nástrojov pomoci poskytnutej SR zo zahraničia alebo z iných verejných zdrojov, ktoré by predstavovalo dvojité financovanie.  V prípade združenia žiadateľ prehlasuje túto skutočnosť za všetkých členov združenia. |
| **Spôsob preukázania podmienky zo strany žiadateľa** |
| ŽoPPM, príloha P7 - čestné vyhlásenie žiadateľa o tom, že nežiada o prostriedky mechanizmu na účel, na ktorý sú mu poskytované prostriedky z iných zdrojov EÚ alebo iných nástrojov pomoci poskytnutej SR zo zahraničia alebo z iných verejných zdrojov, ktoré by predstavovalo dvojité financovanie. |
| **Spôsob overenia podmienky zo strany vykonávateľa** |
| Kontrola predloženého čestného vyhlásenia o tom, že nežiada o prostriedky mechanizmu na účel, na ktorý sú mu poskytované prostriedky z iných zdrojov EÚ alebo iných nástrojov pomoci poskytnutej SR zo zahraničia alebo z iných verejných zdrojov, ktoré by predstavovalo dvojité financovanie. | |
| 1. **Podmienka oprávnenosti projektu** *(účel využitia prostriedkov mechanizmu)* | |
| Realizáciou projektu musí dôjsť k naplneniu stanoveného cieľa | |
| **Spôsob preukázania podmienky zo strany žiadateľa** | |
| Predloženie formuláru ŽoPPM vrátane opisu projektu. | |
| **Spôsob overenia podmienky zo strany vykonávateľa** | |
| Overenie a posúdenie predloženej ŽoPPM a opisu projektu. | |
| 1. **Podmienka oprávnenosti výdavkov** | |
| Oprávnené výdavky sú preukázateľne identifikovateľné výdavky súvisiace s realizáciou oprávneného projektu (pozri 2.2.). Oprávnenými výdavkami sú preukázateľne identifikovateľné výdavky vynaložené v súvislosti s vytvorením novej trasy.  Za oprávnené výdavky sa nepovažujú výdavky vynaložené pred podaním písomnej žiadosti (ŽoPPM), výdavky vynaložené v súvislosti s vypracovaním projektu, bankové poplatky a iné nešpecifikované výdavky, ktoré bezprostredne nesúvisia s prípravou a realizáciou oprávneného projektu. Medzi oprávnené výdavky nie je možné zahrnúť ani daň z pridanej hodnoty.  Oprávnené výdavky sú výdavky realizované v období najskôr odo dňa podania ŽoPPM do 31. 3. 2026, a to:  - poplatky za používanie infraštruktúry,  - výdavky na prevádzku vlaku (napr. prenájom hnacích dráhových vozidiel a železničných vozňov),  - poplatky za zostavenie a vypravenie vlaku,  - nákup terminálových služieb; poplatky súvisiace s prekládkou,  - výdavky súvisiace s cestnou časťou kombinovanej dopravy,  - prenájom plavidiel vrátane personálu,  - prístavné a manipulačné poplatky  - výdavky spojené s povinnou publicitou projektu v maximálnej výške 2.000,- EUR.  Za oprávnené výdavky sa považujú výdavky vzniknuté na území SR v súvislosti s novou trasou nesprevádzanej kontinentálnej kombinovanej dopravy v rámci územia Slovenskej republiky  Podpisom Zmluvy o poskytnutí prostriedkov mechanizmu na podporu obnovy a odolnosti sa mení štatút žiadateľa na prijímateľa a vzniká mu nárok na úhradu oprávnených výdavkov.  Neoprávnené výdavky sú napr. :  - výdavky mimo oprávneného obdobia, výdavky nezahrnuté v projekte ako oprávnené, pri kontrole  neuznané výdavky alebo výdavky nad rámec limitov,  - výdavky súvisiace s vypracovaním projektu,  - výdavky na obstaranie technických prostriedkov pre kombinovanú dopravu,  - bankové poplatky, clá,  - iné nešpecifikované výdavky priamo nesúvisiace s projektom,  - DPH.  **Maximálna výška prostriedkov mechanizmu**  Prostriedky mechanizmu sa poskytujú na zavedenie novej alebo rozšírenie existujúcej trasy v systéme nesprevádzaná kontinentálna kombinovaná doprava vo forme úhrady do výšky **maximálne 49% oprávnených výdavkov.** Prostriedky mechanizmu sa poskytujú po splnení podmienok poskytnutia prostriedkov mechanizmu a podpise zmluvy o poskytnutí prostriedkov mechanizmu formou **refundácie**, na základe písomnej žiadosti o platbu žiadateľa a predložených uhradených účtovných a daňových dokladov preukazujúcich skutočnú výšku oprávnených výdavkov s vytvorením novej trasy. | |
| **Spôsob preukázania podmienky zo strany žiadateľa** | |
| ŽoPPM, časť lll. Opis projektu - predloženie rozpočtu a opis projektu. | |
| **Spôsob overenia podmienky zo strany vykonávateľa** | |
| Kontrola predloženého rozpočtu a opisu projektu. | |
|  | |
| 1. **SPÔSOB URČENIA PORADIA ŽIADOSTÍ O POSKYTNUTIE PROSTRIEDKOV MECHANIZMU** | |
| 1. **Kritériá na určenie poradia žiadostí o poskytnutie prostriedkov mechanizmu** | |
| **Kritériá posúdenia**  Každý posudzovaný projekt môže dosiahnuť maximálny počet 100 bodov. Kritéria sú rozdelené do dvoch základných skupín:   1. **Dopravné operácie:** skupina definujúca objem dopravných operácii, kde maximálny počet bodov projektu predstavuje 60 bodov, z toho:   Počet TEU prepravených v intermodálnej doprave: 0 až 40 bodov  Dĺžka trasy intermodálnej linky po území SR železničnou dopravou: 0 až 20 bodov   1. **Dôveryhodnosť, životaschopnosť, udržateľnosť:** skupina definujúca okrem dôveryhodnosti, životaschopnosti projektu rovnako tak aj udržateľnosť projektu z environmentálneho pohľadu, kde maximálny počet bodov predstavuje 40 bodov, z toho:   Dôveryhodnosť a životaschopnosť projektu: 0 až 10 bodov  Environmentálne prínosy: 0 až 30 bodov  Podrobná špecifikácia jednotlivých kritérií:  Počet TEU prepravených v intermodálnej doprave: 0 až 40 bodov  Kritériom posúdenia je počet prepravených TEU**,** ktorý sa očakáva prepraviť intermodálnou dopravou v sledovanom období a výška požadovaných prostriedkov na 1 TEUkm (€/TEUkm) po území SR železničnou dopravou. Čím je počet takto prepravených TEU väčší a výška požadovaných prostriedkov na 1 TEUkm nižšia, tým je miera úspešnosti projektu vyššia.  Najvyšší počet bodov získa projekt s najvyššou efektivitou nákladov na 1 TEUkm. Zvyšné projekty získajú počty bodov na základe ich pomerného zastúpenia (tzn. 40 bodov predstavuje hodnotu 100%, zvyšné projekty získajú výšky bodov pomerovo na základe princípu priamej úmery).  Dĺžka trasy intermodálnej linky po území SR železničnou dopravou: 0 až 20 bodov  Čím dlhší úsek prepravy tovaru sa presunie z cesty na iný ekologickejší druh dopravy, tým viac sa zníži prehustenie cestnej siete, zníži zaťaženie cestnej infraštruktúry a environmentálne zaťaženie životného prostredia, a tým je miera úspešnosti projektu vyššia.  Najvyšší počet bodov získa projekt s najdlhším železničným úsekom po území SR. Zvyšné projekty získajú počty bodov na základe ich pomerného zastúpenia k projektu s najvyšším výkonom prepráv v km na území SR (tzn. 20 bodov predstavuje najvyššiu hodnotu 100%, zvyšné projekty získajú výšky bodov pomerovo na základe princípu priamej úmery).  Dôveryhodnosť a životaschopnosť projektu: 0 až 10 bodov  Životaschopnosť projektu predstavuje komplexné hodnotenie podnikateľského plánu projektu obsahujúci údaje s jednotlivými ročnými rozpočtami pokrývajúcimi obdobie poskytnutia prostriedkov mechanizmu plus minimálne jeden ďalší rok.  Dôveryhodnosť projektu mimo parameter životaschopnosti projektu zvyšujú výsledky prieskumu trhu, ktorý zahŕňa napríklad predbežné zmluvy (vyjadrenie predbežného záujmu) s potenciálnymi zákazníkmi, respektíve skúsenosti a predchádzajúce operácie žiadateľa v danej oblasti podnikania.  Environmentálne prínosy: 0 až 30 bodov  Environmentálne prínosy sa vypočítajú na základe rozdielu priemerných externalít EU-28 uvedených v Handbook 2019, str. 160. tab. 69 (viď. tabuľka nižšie).  Environmentálne prínosy budú predstavovať úsporu z rozdielu externalít, čo v prípade zriaďovanej novej trasy bude znamenať rozdiel medzi externalitami cestnej nákladnej dopravy a intermodálnej dopravy (tzn. prvá a posledná míla realizovaná cestnou nákladnou dopravou s hlavnou časťou trasy realizovanou železničnou nákladnou dopravou).  Projekt s najvyšším environmentálnym prínosom získa 30 bodov, ostatné projekty ako v predchádzajúcich prípadoch hodnotiacich kritérií budú prepočítane pomerovo.  Pre cestnú nákladnú a železničnú nákladnú dopravu ide o vyčíslenie nákladov predstavujúcich:   |  |  |  | | --- | --- | --- | | Priemerné externality EU-28 | cestná nákladná doprava | železničná nákladná doprava | | nehodovosť | 1,3 | 0,1 | | znečistenie ovzdušia | 0,8 | 0,2 | | klíma | 0,5 | 0,06 | | hluk | 0,5 | 0,6 | | kongescie | 0,8 | 0 | | well-to-tank | 0,2 | 0,2 | | poškodenie biotopu | 0,2 | 0,2 | | **Celkom v € cent / tkm** | **4,2** | **1,3** |   *Zdroj: Handbook 2019, str. 160, tab. 69*  Posudzovaný projekt musí dosiahnuť minimálne 60 bodov. | |
| **Spôsob preukázania zo strany žiadateľa** | |
| Predloženie ŽoPPM a opis projektu vrátane príloh. | |
| **Spôsob overenia zo strany vykonávateľa** | |
| Overenie ŽoPPM a posúdenie opisu projektu.  V prípade, že bude v rámci výzvy predložený iba jeden projekt, bude bodovo ohodnotený na základe odborného posúdenia vykonávateľa. | |

|  |
| --- |
| 1. **INFORMÁCIE PRE ŽIADATEĽA** |
|  |
| Informácie týkajúce sa tejto výzvy môže žiadateľ získať na webovom sídle vykonávateľa www.mindop.sk (Fondy EU/Plán obnovy a odolnosti SR/Intermodálna doprava) alebo na kontaktoch uvedených v časti A tejto výzvy. Vykonávateľ zverejní na svojom webovom sídle aj odpovede k najčastejšie kladeným otázkam (FAQ). |
| **Komunikácia so žiadateľom** |
| **Komunikácia v priebehu posudzovania ŽoPPM**  Komunikácia v priebehu posudzovania ŽoPPM bude prebiehať v systéme ISPO alebo v elektronickej podobe prostredníctvom portálu [www.slovensko.sk](http://www.slovensko.sk), cez službu „všeobecná agenda“. V prípade neúplnej ŽoPPM vykonávateľ vyzve žiadateľa na doplnenie ŽoPPM. Vykonávateľ môže žiadať doplnenie údajov, prípadne poskytnutie vysvetlení k predloženým údajom obsiahnutým v ŽoPPM alebo v jej prílohách alebo o doplnenie chýbajúcej prílohy. Žiadateľ môže ŽoPPM doplniť a predložiť opätovne za podmienky, že takáto ŽoPPM bude doplnená a podaná na základe vyzvania na doplnenie do 10 pracovných dní od vyzvania.  **Komunikácia výsledku posudzovania a hodnotenia ŽoPPM**  Ak ŽoPPM splní všetky podmienky poskytnutia prostriedkov mechanizmu určené vo výzve (úplná žiadosť) a zároveň projekt získa dostatočný počet bodov na pridelenie prostriedkov mechanizmu v rámci tejto výzvy, vykonávateľ oznámi túto skutočnosť žiadateľovi. Návrhy zmluvy o poskytnutí prostriedkov mechanizmu sú zasielané jednotlivým žiadateľom bezodkladne na základe poradia, až do výšky alokácie tejto výzvy. V prípade nedostatočnej alokácie prostriedkov mechanizmu ŽoPPM, ktoré splnili podmienky, nebudú pridelené prostriedky mechanizmu.  Ak ŽoPPM nesplní podmienky poskytnutia prostriedkov mechanizmu určených vo výzve a ide o prípad neúplnej ŽoPPM po nedostatočnom doplnení údajov alebo príloh, prípadne nedostatočnom poskytnutí vysvetlení na základe vyzvania žiadateľa a o prípad žiadosti, ktorej projekt nedosiahol dostatočné bodové hodnotenie, vykonávateľ oznámi túto skutočnosť žiadateľovi. V oznámení uvedie žiadateľovi aj odôvodnenie nesplnenia podmienok poskytnutia prostriedkov. |
| **Zmena a zrušenie výzvy** |
| Vykonávateľ je oprávnený výzvu podľa § 15 zákona o mechanizme zrušiť, ak nie je ďalej možné poskytovať prostriedky mechanizmu na základe výzvy[[3]](#footnote-4). Vykonávateľ je oprávnený zmeniť podmienky uvedené vo výzve, len ak táto zmena nevyvolá zmenu v posudzovaní už predložených žiadostí o prostriedky alebo ak zmena podmienok vyplýva zo zmeny všeobecne záväzných právnych predpisov. Informáciu o zmene výzvy vykonávateľ bezodkladne zverejní na svojom webovom sídle.  Vykonávateľ žiadosť o prostriedky mechanizmu predloženú do momentu zrušenia výzvy na predkladanie žiadostí o prostriedky mechanizmu, žiadateľovi vráti alebo žiadosť o prostriedky mechanizmu posúdi.  Zrušením výzvy na predkladanie žiadostí o prostriedky mechanizmu nie je dotknuté, ak bol žiadateľovi zaslaný návrh na uzatvorenie zmluvy o poskytnutí prostriedkov mechanizmu do zrušenia výzvy. Vo vzťahu k návrhu na uzatvorenie zmluvy o poskytnutí prostriedkov mechanizmu, ktorý bol zaslaný pred zrušením výzvy, sa podporne uplatnia ustanovenia všeobecného predpisu upravujúceho zmluvné vzťahy.  Vykonávateľ informuje NIKA o plánovanom zrušení alebo zmene výzvy zaslaním e-mailu na adresu príslušného vecného odboru NIKA[[4]](#footnote-5). Vykonávateľ bezodkladne zverejňuje informáciu o zrušení alebo zmene výzvy spolu so zdôvodnením jej zrušenia alebo zmeny na svojom webovom sídle [www.mindop.sk](http://www.mindop.sk). Zverejnená informácia musí byť na tomto webovom sídle vykonávateľa dostatočne viditeľná. Vykonávateľ informuje NIKA o zverejnení informácie o zrušení alebo zmene výzvy zaslaním e-mailu na [rrp\_vyzvy@vlada.gov.sk](mailto:rrp_vyzvy@vlada.gov.sk) v deň zverejnenia informácie o zrušení alebo zmene výzvy. NIKA zabezpečí zverejnenie informácie o zrušení alebo zmene výzvy na webovom sídle [Plánu](http://www.planobnovy.sk) obnovy.  Zrušenie alebo zmena výzvy nadobúda účinnosť dňom zverejnenia informácie o zrušení alebo zmene výzvy na webovom sídle vykonávateľa [www.mindop.sk](http://www.mindop.sk) alebo dňom stanoveným v informácii o zrušení alebo zmene výzvy, ak je tento dátum neskorší. |

|  |
| --- |
| 1. **PRÍLOHY VÝZVY** |
| **P1 - Tabuľkové prílohy k opisu projektu** |
| **P2 - Návrh zmluvy o poskytnutí prostriedkov mechanizmu** |
| **P3 - Všeobecné zmluvné podmienky (VZP)** |
| **P4 - Vzor formuláru s údajmi potrebnými na vyžiadanie výpisu z registra trestov** |
| **P5 - Vzor súhrnného čestného vyhlásenia** |

1. V prípade nesúladu webového znenia výzvy a plného znenia výzvy, je rozhodujúce plné znenie výzvy uvedené v prílohe webového/formulárového znenia výzvy. [↑](#footnote-ref-2)
2. Po „odkliknutí“ žiadosti systém ISPO vygeneruje žiadosť vo formáte .pdf s unikátnym kódom, základnými údajmi a zoznamom nahratých príloh. [↑](#footnote-ref-3)
3. Napr. ak došlo k zmene Plánu obnovy a investícia sa už viac nebude realizovať, alebo ak sa vyskytli dôvody, pre ktoré nemožno od vykonávateľa požadovať, aby vo vyhlásenej výzve pokračoval, najmä ak sa zistilo porušenie zákona o mechanizme alebo iných predpisov SR a EÚ. [↑](#footnote-ref-4)
4. [spo\_evsd@vlada.gov.sk](mailto:spo_evsd@vlada.gov.sk), [spo\_vzdelavanie@vlada.gov.sk](mailto:spo_vzdelavanie@vlada.gov.sk), [spo\_zdravotnictvo@vlada.gov.sk](mailto:spo_zdravotnictvo@vlada.gov.sk), [spo\_zelenaekonomika@vlada.gov.sk](mailto:spo_zelenaekonomika@vlada.gov.sk) [↑](#footnote-ref-5)